Colt oppfant revolveren i 1829, og klarte å sikre seg patent på den i 1835. Dette ble den første praktisk anvendbare revolver. Han grunnla i 1836 et selskap for utnyttelsen av denne og andre oppfinnelser, og anla en fabrikk i Paterson i New Jersey. Senere ble fabrikken flyttet fra New Jersey til Colts fødeby Hartford i Connecticut. Fra hans fabrikk har en rekke såvel tidlige revolvere som moderne automatvåpen blitt konstruert.